Hello, Dolly! (film)

Hello, Dolly! er en amerikansk romantisk filmmusikal fra 1969, basert på Broadway-musikalen Hello, Dolly!. Filmen handler om den målbevisste businesskvinnen Dolly Levi idet hun drar til Yonkers i New York for å finne en kone til den ugifte rikmannen Horace Vandergelder.

Filmen ble regissert av Gene Kelly og produsert av Ernest Lehman, som også skrev manuset. Barbra Streisand har tittelrollen som Dolly, mens Walter Matthau, Michael Crawford, Danny Lockin, Tommy Tune, Fritz Feld, Marianne McAndrew, E. J. Peaker og Louis Armstrong spiller andre roller. Filmen ble spilt inn på 65 mm Todd-AO av Harry Stradling. Hello, Dolly! er i dag ansett som en av de beste filmmusikalene noensinne. 

Filmmusikalen vant Oscar-priser for beste scenografi, beste lyd og beste filmmusikk. Den ble også nominert til fire andre, blant annet beste filmklipp og beste film. Ellers ble filmen nominert til fire British Academy Film Awards (BAFTA-priser) og fem Golden Globes.

Hello, Dolly! spiller også en viktig rolle i animasjonsfilmen WALL-E.

 Handling 
I 1890 er hele New York City begeistret fordi den berømte Dolly Levi (spilt av Barbra Streisand) befinner seg i byen. Dolly lever av å hjelpe andre mennesker med å finne deres ekte kjærlighet. For tiden forsøker Dolly å finne en kone til en velstående, men gretten, Horace Vandergelder (spilt av Walter Matthau) men det blir etter hvert åpenbart at Dolly har til hensikt å gifte seg med Horace selv. 

Dolly reiser til Yonkers, New York for å besøke Horace. Samtidig ønsker Ambrose Kemper, en ung kunstner, å gifte seg med Horacee sin niese, Ermengarde, men Horace motsetter seg dette fordi Ambrose ikke garanterer et stabilt eller økonomisk trygt liv. Horace, som er eier av Vandergelder's Hay and Feed, forklarer til sine to kontorister, Cornelius Hackl og Barnaby Tucker, at han kommer til å gifte seg mest fordi han ønsker noen som kan gjøre alt husarbeidet i familien deres. Han planlegger å reise til New York City for å fri til Irene Molloy (spilt av Marianne McAndrew) som eier en butikk der.

 Medvirkende 
 Barbra Streisand som Dolly Levi
 Walter Matthau som Horace Vandergelder
 Michael Crawford som Cornelius Hackl
 Marianne McAndrew som Irene Molloy
 E. J. Peaker som Minnie Fay
 Danny Lockin som Barnaby Tucker
 Joyce Ames som Ermengarde Vandergelder
 Tommy Tune som Ambrose Kemper
 Judy Knaiz som Gussie Granger/Ernestina Simple
 David Hurst som Rudolph Reisenweber
 Fritz Feld som Fritz
 Richard Collier som Joe
 J. Pat O'Malley som politimannen
 Louis Armstrong som dirigenten
 Tucker Smith (ikke nevnt i rulleteksten) som danseren
 Jennifer Gan (ikke nevnt i rulleteksten) som Miss Bolivia

 Musikkalbum 

Musikken til filmen ble utgitt på et eget musikkalbum i oktober 1969. Den ble også utgitt i 1994.
 «Just Leave Everything To Me» [3:22]
 «It Takes A Woman» [3:03]
 «It Takes A Woman (Reprise)» [2:13]
 «Put On Your Sunday Clothes» [5:27]
 «Ribbons Down My Back» [2:26]
 «Dancing» [3:26]
 «Before The Parade Passes By» [4:50]
 «Elegance» [2:55]
 «Love Is Only Love» [3:07]
 «Hello, Dolly!» [7:50]
 «It Only Takes A Moment» [4:07]
 «So Long Dearie» [2:36]
 «Finale» [4:16]

 Referanser 

 Eksterne lenker 


Kategori:Filmmusikaler fra USA
Kategori:Romantiske komedier fra USA
Kategori:Filmer basert på skuespill
Kategori:Engelskspråklige filmer
Kategori:Filmer fra 1969
Kategori:Oscar-vinnere (lydmiks)
Kategori:Oscar-vinnere (artistisk produksjon)
Kategori:Oscar-vinnere (musikk)